Systema aquarium Tichvinense
Systema aquarium Tichvinense (Russice Тихвинская водная система) est aquarium iter artificiosum, quo naves e Volga in Petropolim et mare Balticum ire poterant. Anno 1811 confecta est. Circa 924 chm longitudinis erat. Mologa accola Volgae initium systematis fuit; e Mologa iter per Čagodoščam Mologae accolam et Goriun Čagodoščae accolam in lacum Voźanskoie ducebat, quo lacu Goriun incipit, post per Sominkam fluvium in lacum Somino et e Somino in Valčenkam fluvium. Canalis Tichvinensis Valčenkam et lacum Eglino coniungebat. Tichvinka per silvas vastas et per Tichvinam urbem fluit et in Sias' flumen effunditur, Sias' autem in sinum Volchoviensem Ladogae lacus. Ne navigia in Ladogam tempestatibus periculosam exirent, canalis Siasensis ostia Sias' et Volchovae coniungebat; inde per canalem Ladogensem Nevam naves attingebant. 62 cataractas in canali Tichvinensi et in Tichvinka systema habuit. Annis sexagesimis saeculi XX systema relictum est, cataractae nunc omnes destructae; una tamtum in Tichvina urbe refecta memoriae causa.